Zadovoljstvo odlukom EU o Srbiji
Visoki evropski zvaničnici nisu krili zadovoljstvo odlukom Saveta da zatraži od EK mišljenje o spremnosti Srbije da bude kandidat
Ova sedmica je, kada je riječ o fokusima evropskih ministara spoljnih poslova, obilježena Srbijom. Tako ministri nisu krili zadovoljstvo odlukom donijetom juče u Luksemburgu. Ministar spoljnih poslova Švedske, Karl Bilt: Ministar spoljnih poslova Slovačke, Mikulaš Dzurinda: Komesar za proširenje, Štefan File: A u Briselu, za sjutrašnji skup Komiteta za spoljne poslove Evropskog parlamenta, izvestitelj za Srbiju Jelko Kacin sprema izvještaj o radu na nacrtu rezolucije Evropskog parlamenta o Srbiji, koja bi trebala biti usvojena do kraja godine. Protekle dvije godine su prošle bez rezolucije o Srbiji, jer je početak ratifikacije Sporazuma o stabilizaciji i pridruživanju bio odložen zbog nedovoljne saradnje sa Haškim sudom. Cilj nove rezolucije, kako najavljuje Kacin, je da ohrabri vlasti u Beogradu da nastave sa naporima da se Srbija modernizuje i i pripremi za evropsko članstvo. Uz ovo, rezolucija bi trebala da podvuče ključne izazove i otvorena pitanja koja se moraju do tada riješiti. U svakom slučaju, velika su evropska očekivanja, a Beograd će tokom rada Komisije na mišljenju o spremnosti Srbije za kandidatsko članstvo, imati priliku da se sa izazovima suoči i očekivanja ispuni. Medju pohvalama koje će naći mjesto u parlamentarnoj rezoluciji su one za zaokret u politici prema Kosovu, a primjedbe se odnose na reformu pravosudja, slobodu medija, uz poziv da se uspješno okonča saradnja sa Haškim sudom.